# HAKKPUIDU MÜÜGILEPING NR 3-3.6.3/2025/13

(hiliseima digitaalallkirja kuupäev)

**Müüja andmed**

|  |  |  |
| --- | --- | --- |
| Riigimetsa Majandamise Keskus (RMK) | Registrikood 70004459  Mõisa/3, Sagadi küla, Haljala vald  45403 Lääne-Viru maakond | Tel 676 7500  [www.rmk.ee](http://www.rmk.ee) |
| Esindaja | RMK puiduturustusosakonna turustusspetsialist Mart Enel | Tel 5263392 E-post [mart.enel@rmk.ee](mailto:mart.enel@rmk.ee) |
| Esindusõigus tuleneb: (volitamise alus): RMK juhatuse liikme 16.01.2025. a käskkiri nr 1-5/7 | | |

**Ostja andmed**

|  |  |  |
| --- | --- | --- |
| Osaühing United Loggers | Registrikood 10934962  Rätsepa talu, Saksa küla, Kehtna vald, 79005 Rapla maakond | E-post [peeter.volke@united-loggers.ee](mailto:peeter.volke@united-loggers.ee) |
| Esindaja | Juhatuse liige Peeter Volke | Tel 5067453 |
| Esindusõigus tuleneb (volitamise alus): ettevõtte põhikiri | | |

Müügilepingu dokumendid koosnevad käesolevast müügilepingust (edaspidi Leping) ja selle lisadest.

**1.Müügilepingu objekt, kogus ja hind.**

**1.1** Käesolev müügileping on sõlmitud RMK 28.11.2025 hakkpuidu avaliku kirjaliku enampakkumise pakkumiste edukaks tunnistatud protokolli nr 3-3.4/22 alusel.

**1.2** Müüja kohustub müüma ja ostja kohustub ostma Hakkpuitu käesolevas Lepingus ette nähtud tingimustel.

**1.3** Müüja müüb ja ostja ostab tarneperioodil detsember 2025 – veebruar 2026 Hakkpuitu kogusega **9647** pm3 (puistekuupmeetrit).

**1.4** Hakkpuidu hind tarnituna ostja lattu on **15,16** €/pm3. Kvaliteedile mittevastava hakkpuidu hind on 8,00 €/pm3.

**1.5** Kaalukatel objektiivsetel põhjustel võivad pooled suurendada või vähendada Lepingu punktis 1.3 sätestatud müüdava Hakkpuidu kogust kuni 10% võrra.

**2. Tarnetingimused**

**2.1** Hakkpuidu tarnekohaks, sealhulgas Hakkpuidu valduse ostjale üleandmise kohaks on: DPU Pärsama ( või Roomassaare) (Incoterms 2020).

**2.2** Müüja tarnib omal kulul volitatud vedaja abiga Hakkpuidu tagant mahakeriva või kallutava konteinerautoga ostja Kuressaare või Ninase lattu ja laadib koorma maha ostja poolt näidatud kohas. Müüja vormistab Hakkpuidu veoks veoselehe elektrooniliste veoselehtede registris EVR. Veoselehele märgitakse koorma maht puistekuupmeetrites.

**2.3** Tarnitavava Hakkpuidu vastuvõtt ostja laos toimub tööpäevadel kell 9.00 kuni 17.00, teistel aegadel eelneval kokkuleppel. Ostja võib seada piiranguid vastuvõtuaegadele ja päevadele, teatades piirangutest ette vähemalt 48 tundi.

**3. Kvaliteet**

**3.1** Tarnitud Hakkpuit peab vastama Lepingu lisas 1 “Hakkpuidu kvaliteedinõuded” sätestatud tingimustele.

**3.2** Tarnitud Hakkpuidu kvaliteedinõuetele vastavust hindab ostja Hakkpuidu koorma saabumise päeval. Hakkpuidu kvaliteedinõuetele vastavuse hindamine teostatakse ostja laos visuaalse vaatluse teel. Poolte esindajatel on õigus viibida Hakkpuidu kvaliteedinõuetele vastavuse hindamise juures. Pooltel on õigus esitada Hakkpuidu kogusest ja kvaliteedist tulenevad nõuded teineteisele mõistliku aja jooksul peale koorma saabumist ostja lattu, kuid mitte hiljem kui 1 nädala jooksul.

**3.3** Kui tarnitud Hakkpuit on kvaliteedinõuetele mittevastav, on ostjal õigus keelduda selle koguse Hakkpuidu vastuvõtmisest.

**3.4** Kui ostjal on kahtlus lubamatute lisandite olemasolus Hakkpuidus, määratakse tuha sisaldus kuivaines vastavalt standardile EVS-EN ISO 18122. Ostja on kohustatud võtma ja säilitama iga koorma kohta Hakkpuidu proovi vähemalt 14 (neljateist) päeva jooksul alates Hakkpuidu saabumise kuupäevast.

**3.5** Müüjal on õigus nõuda Hakkpuidu proovist enda valdusesse osaproov ning teostada omal kulul võrdlev analüüs. Kui müüja ei ole Hakkpuidu proovist osaproovi nõudnud, ei ole tal õigust ostja poolt esitatud tulemusi vaidlustada.

**3.6** Müüjal on õigus Hakkpuidu koormast kontrollproovide võtmine ning tellida omal kulul kontrollproovi ja osaproovi võrdlev analüüs akrediteeritud sõltumatust laboratooriumist.

**4. Kogus**

**4.1** Hakkpuidu koguse mõõtmine toimub müüja laos konteinermõõtmise meetodil. Ostja ei teosta tarnekohas Hakkpuidu mõõtmist kui ta aktsepteerib veoselehele kantud Hakkpuidu kogust. Juhul, kui ostja ei nõustu veoselehele märgitud kogusega, teavitab ta sellest müüjat samal päeval. Sellisel juhul kui see on füüsiliselt võimalik korraldavad müüja ja ostja kordusmõõtmise.

**4.2** Hakkpuidu vastuvõtmisel koostab ostja mõõtmislehe, millele on kantud tarnitud Hakkpuidu koorma maht puistekuupmeetrites (pm3) ja edastab koormate mõõtmisandmed e-posti aadressile: [aktid.edela@rmk.ee](mailto:aktid.edela@rmk.ee) kord nädalas iga eelneva nädala tarnitud koormate kohta.

**4.3** Kui müüja ei teavita ostjat mõõtmisandmetega mittenõustumisest 3 (kolme) tööpäeva jooksul, arvates mõõtmisandmete saamisest, loetakse mõõtmisandmed Poolte vahel kooskõlastatuks ning see võetakse aluseks edaspidistele toimingutele seoses selle objektiks oleva Hakkpuiduga, sealhulgas eelnimetatud Hakkpuidu eest tasumisel. Müüja hilisemad pretensioonid ei ole aluseks mõõtmisandmete vaidlustamisel.

**5. Poolte kontaktisikud ja –aadressid**

**5.1** Pooled teavitavadteineteist - isikutest ja kontaktaadressidest peale lepingu sõlmimist e-posti kaudu.

**5.2** Andmete muutusest teavitatakse teist poolt viivitamatult.

**6. Arvelduste kord, Maksetähtaeg , Krediidilimiit**

**6.1.** Müüja esitab ostjale arve(d) vähemalt kaks korda kuus elektrooniliselt e-arvekeskuse kaudu

**6.2.** Ostja kohustub tasuma ettemaksu; Ettemaksugraafik, Ostja kohustub enne tarnegraafikus toodud metsamaterjali üleandmist kandma ettemaksu müüja kontole nr EE781010402024861004, selgitusse ettemaks ja lepingu number, hiljemalt järgmistel kuupäevadel ja käibemaksuga summades:

6.2.1 esimene ettemaks hiljemalt **2.01.2026** , summas 90 683 (üheksakümmend tuhat kuussada kaheksakümmend kolm) eurot

6.2.2 teine ettemaks hiljemalt **1.02.2025** , summas 90 683 (üheksakümmend tuhat kuussada kaheksakümmend kolm) eurot

**6.3** Krediidilimiit on makstud ettemaksu ulatuses.

**7. Poolte vastutus lepingutingimuste rikkumisel**

**7.1.** Juhul, kui ostja ei ole maksetähtaja jooksul tasunud Hakkpuidu eest, on müüjal õigus nõuda viivist, mille suuruseks on 0,025 (null koma null kakskümmend viis protsenti) tasumata summast iga tasumisega viivitatud päeva eest. Viivise arvestus algab alates maksetähtaja teisest nädalast.

**7.2.** Juhul, kui üks Pooltest oluliselt rikub oma Lepingust tulenevaid kohustusi, on teisel Poolel õigus Leping 30 (kolmekümne) Päevase etteteatamisega üles ütelda ning nõuda Lepingut rikkunud Poolelt kahju hüvitamist ja viivise või leppetrahvi tasumist.

**7.3.** Kõik Lepingust tulenevad viiviste ja/või leppetrahvi nõuded tuleb esitada mõistliku aja jooksul peale Lepingu rikkumisest teada saamist, kuid mitte hiljem kui 60 (kuuekümne) Päeva möödumisel Lepingu rikkumise avastamisest.

**8. Lepingu kehtivus**

**8.1** Leping jõustub selle allakirjutamise hetkest ja kehtib kuni 31.03.2026.a.

**9. Vääramatu jõud**

**9.1** Lepingu Pool on vabastatud vastutusest oma kohustuste rikkumisega tekitatud kahju eest ja viiviste ning trahvide tasumisest ning muudest sanktsioonidest, kui kohustuse rikkumine on tingitud mõne Vääramatu jõuna käsitletavate asjaolude esinemisest. Lepingu mõistes on Vääramatuks jõuks lisaks seaduses sätestatule sellised asjaolud nagu üleujutus, tulekahju, maavärin või muu loodusõnnetus, sõda või sõjalised operatsioonid, pandeemia või epideemia, Riigikogu poolt seaduste vastuvõtmine ja jõustumine, Vabariigi Valitsuse ja/või ministrite ja/või valitsusasutuste ja/või kohaliku omavalitsuse õigusaktide vastuvõtmine, mis muudavad Lepingu täitmise või kohase täitmise võimatuks, sealhulgas ka nende õigusaktidega metsateede sulgemine ja metsakasutamise keelamine, samuti muud asjaolud, mida kohtupraktikas käsitletakse vääramatu jõuna ning mida Pool ei saanud mõjutada ja mõistlikkuse põhimõttest lähtudes ei saa Poolelt oodata, et ta Lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks

**9.2.** Pool, kelle tegevus Lepingu järgsete kohustuste täitmisel on takistatud Vääramatu jõu tõttu, on kohustatud sellest viivitamatult, ent mitte hiljem kui 7 (seitsme) Päeva jooksul kirjalikult teatama teisele Poolele.

**9.3.** Vääramatu jõud ei vabasta Poolt kohustusest võtta tarvitusele kõik võimalikud abinõud oma kohustuse rikkumisega tekitatava kahju vältimiseks või vähendamiseks.

**9.4.** Kui Vääramatu jõu asjaolud kestavad üle 90 (üheksakümne) Päeva, on Poolel, kelle kohustuste täitmine on takistatud, õigus Leping ühepoolselt Vääramatu jõu tõttu lõpetada.

**10. Pooltevahelised teated**

**10.1** Pooltevahelised Lepinguga seotud teated peavad olema esitatud teisele Poolele kirjalikku taasesitamist võimaldavas vormis, välja arvatud juhtudel, kui sellised teated on informatsioonilise iseloomuga, mille edastamisel teisele Poolele ei ole õiguslikke tagajärgi.

**10.2** Teade loetakse Poolele kätte antuks:

**10.2.1** päeval, millal teade on allkirja vastu Poole esindajale üle antud; või

**10.2.2** 5. (viiendal) Päeval pärast teate Poolele välja saatmist tähitud kirjaga; või

# 10.2.3 digitaalallkirjaga teate väljastamise korral selle väljastamise hetkest kui digitaalallkirja andmise aeg asjakohasel viisil tuvastatav või teate elektronpostiga saatmise korral hetkest, millal isik kinnitab elektrooniliselt dokumendi kättesaamise.

**10.3** Informatsioonilist teadet võib edastada suuliselt, telefoni ja elektronposti teel.

# 11. Lepingu muutmine

# 11.1 Lepingu täitmisel ega muutmisel ei loeta Poole vaikimist ega tegevusetust tahteavalduseks isegi juhul, kui Pooled on eelnevalt vaikimisele või tegevusetusele sellise tähenduse omistanud või kui see tuleneb Hakkpuiduga tehtavate tehingute puhul kehtivast tavast.

# 11.2 Hakkpuidu müügilepingut võib muuta ainult Poolte kirjaliku kokkuleppega. Hakkpuidu müügilepingu muutmise kokkulepe jõustub ja on kehtiv Poolte esindajate poolt allakirjutamise hetkest või kokkuleppes sätestatud kuupäevast.

**12. Vaidluste lahendamine**

**12.1** Lepingust tulenevad Poolte vahelised vaidlused lahendatakse vastastikusel mõistmisel põhinevate läbirääkimiste teel.

**12.2** Lepingust tuleneva vaidluse korral on Pooled kohustatud pöörduma kirjalikult teise Poole ettepanekuga Lepingust tulenev erimeelsus lahendada. Kirjalikus pöördumises tuleb esitada vaidluse aluseks olevad asjaolud ning Poole ettepanek läbirääkimiste korraldamise aja ja koha suhtes. Ettepaneku saanud Pool on kohustatud teatele vastama kirjalikult 5 (viie) Päeva jooksul ettepaneku saamisest.

**12.3** Poolte vahel Lepingust tulenevate vaidluste lahendamiseks peetavad läbirääkimised protokollitakse. Protokollis fikseeritakse Pooltevahelised kokkulepped vaidluse lahendamise kohta. Juhul, kui läbirääkimiste käigus Pooled kokkulepet ei saavuta, fikseeritakse läbirääkimiste protokollis Poolte erimeelsused ning teise Poole ettepanekutega mittenõustumise põhjendused.

# 12.4 Kui Lepingust tulenevat vaidlust ei lahendata Poolte kokkuleppega, on Poolel õigus pöörduda vaidluse lahendamiseks kohtusse. Lepingust tulenevad vaidlused alluvad Pärnu Maakohtule.

# 12.5 Vaidluste lahendamise aja jooksul kohustuvad Pooled jätkama Lepingu täitmist sellisel viisil, mis kõige vähem kahjustab Poolte huve.

**13. Muud tingimused**

**13.1** Kummalgi Poolel on õigus endale Lepinguga võetud kohustusi osaliselt või täielikult kolmandatele isikutele üle anda ainult teise Poole eelneval kirjalikul nõusolekul, välja arvatud juhul, kui kohustuste üleandmine toimub Poole õigusjärglasele.

**13.2** Käesolev leping on koostatud eesti keeles ning jõustub selle allkirjastamise hetkel.

**13.3.** Pooled kohustuvad hoidma konfidentsiaalsena kõik seoses lepingu täitmisega teatavaks saanud isikuandmed tulenevalt isikuandmete kaitse nõuetest.

**13.4.** Ostja võtab teadmiseks, et müüja ei kehtesta riigimetsast saadava metsamaterjali müügi läbipaistvuse suurendamiseks müügilepingutele AvTS § 35 lõike 1 p 17 alusel juurdepääsupiiranguid alates 01.01.2024.

**15. Lepingu lisad**

Lepingu sõlmimisel on Lepingul järgmised lisad:

**15.1** Lisa 1 “Kvaliteedinõuded”;

**16.** Käesolev Leping koos lisadega moodustab ühtse ja tervikliku Lepingu, mis asendab kõiki samade Poolte vahel varem sama lepinguobjekti suhtes sõlmitud mis tahes suulisi või kirjalikke kokkuleppeid.

**Müüja Ostja**

|  |  |  |
| --- | --- | --- |
|  |  |  |

(allkirjastatud digitaalselt) (allkirjastatud digitaalselt)

|  |  |
| --- | --- |
| Mart Enel | Peeter Volke |

Lisa 1

# KVALITEEDINÕUD

**Pooled on kokku leppinud Hakkpuidu kvaliteedis järgnevalt**.

* 1. Hakkpuit on valmistatud raidmetest ja tüvestest.
  2. Hakkpuit ei tohi sisaldada võõrkehi ega lisandeid (kivid, plastik, kumm, kemikaalid, lakid, värvid, immutusained, asfalt, metall, raievärsked kuivamata okkad ja lehed e. rohelise osise olemasolu jne).

Võõrkehadeks ei loeta hakkpuidu tooraine kvaliteedi tagamiseks ja säilitamiseks toodetud kattepaberi osasid, mis vastavad hakkpuidu fraktsiooni lubatud mõõtudele.

* 1. Hakkpuit peab vastama energiaressursside börsi operaatori BALTPOOL poolt kinnitatud toodete spetsifikatsioonist kvaliteediklassile SM3.;

**Müüja Ostja**

|  |  |  |
| --- | --- | --- |
|  |  |  |

(allkirjastatud digitaalselt) (allkirjastatud digitaalselt)

|  |  |
| --- | --- |
| Mart Enel | Peeter Volke |